Document ID: 32007L0010

DIREKTIVA KOMISIJE 2007/10/ES
z dne 21. februarja 2007
o spremembi Priloge IIk Direktivi Sveta 92/119/EGS o ukrepih, ki jih je treba izvesti na zaščitenem območju po izbruhu vezikularne bolezni prašičev
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (1) in zlasti člena 24(2) Direktive,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (2), in zlasti člena 4(3) Direktive,
ob upoštevanju naslednjega:
(1)
Direktiva 92/119/EGS določa ukrepe za nadzor nad določenimi živalskimi boleznimi. V Prilogi II k tej direktivi so določene posebne določbe za vezikularno bolezen prašičev.
(2)
Ker sta bili direktivi Sveta 72/461/EGS (3) in 80/215/EGS (4)1. januarja 2006 razveljavljeni, je treba v Direktivi 91/119/EGS sklicevanja na ti direktivi nadomestiti s sklicevanji na prilogi II in III k Direktivi 2002/99/ES.
(3)
Primerno je, da se za označevanje mesa in njegovo nadaljnjo uporabo ter namembnostjo predelanih proizvodov, kjer to dopušča zdravstveno stanje v zvezi z vezikularno boleznijo prašičev, zagotovi posebna rešitev, pod pogojem da se to izvede na način, ki ne zmanjšuje stopnje varstva pred vezikularno boleznijo prašičev v prometu znotraj Skupnosti ali mednarodnem prometu.
(4)
Nekatere države članice so obvestile Komisijo, da nosilci dejavnosti in potrošniki v gospodarski panogi niso sprejeli identifikacijske oznake, določene v Prilogi II k Direktivi 2002/99/ES. Skladno s tem je primerno, da se zagotovi alternativna identifikacijska oznaka, ki jo države članice lahko uporabijo. Vendar je zaradi nadzora v primeru izbruha vezikularne bolezni prašičev pomembno, da države članice o odločitvi za uporabo alternativne identifikacijske oznake predhodno obvestijo Komisijo.
(5)
Alternativna identifikacijska oznaka, določena v tej direktivi, mora biti drugačna od drugih identifikacijskih oznak, ki se uporabljajo za označevanje mesa prašičev v skladu z Uredbo (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (5) ali Uredbo Komisije (ES) št. 2076/2005 z dne 5. decembra 2005 o prehodnih ureditvah za izvajanje uredb Evropskega parlamenta in Sveta (ES) št. 853/2004, (ES) št. 854/2004 in (ES) št. 882/2004 ter o spremembi uredb (ES) št. 853/2004 in (ES) št. 854/2004 (6).
(6)
V nasprotju z določbami člena 13 Direktive 92/199/EGS posebne določbe za vezikularno bolezen prašičev v Prilogi II te direktive ne predvidevajo odobritve za odstranitev živali z gospodarstva, ki je v zaščitenem območju, v primeru, da se prepoved odstranitve zaradi pojava novih primerov bolezni ohranja dlje od 30 dni. Tako odstopanje je primerno določiti za gospodarstva, kjer bi zaradi oskrbe živali, ki traja dlje od 30 dni, prišlo do težav.
(7)
Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Oddelek 7 Priloge II k Direktivi 92/119/EGS se spremeni:
1.
Točka 2 se spremeni:
(a)
Točka (g) se nadomesti z naslednjim besedilom:
„(g)
meso prašičev iz točke (f)(i):
(i)
ni del prometa znotraj Skupnosti ali mednarodnega prometa in ima oznako zdravstvene ustreznosti, določeno v Prilogi II k Direktivi Sveta 2002/99/ES (7);
(ii)
je pridobljeno, razrezano, prepeljano in hranjeno ločeno od mesa, namenjenega za promet znotraj Skupnosti ali mednarodni promet in se uporablja na način, ki onemogoča njegovo vključitev v mesne proizvode, namenjene za promet znotraj Skupnosti ali mednarodni promet, razen, če je bilo obdelano s postopkom, določenim v Prilogi IIIk Direktivi 2002/99/ES;
(b)
doda se točka (h):
„(h)
(i)
z odstopanjem od točke (g) za meso prašičev iz točke f(i) države članice lahko uporabijo drugačno identifikacijsko oznako, kot je posebna identifikacijska oznaka, določena v Prilogi II k Direktivi 2002/99/ES, pod pogojem, da mora biti drugačna od drugih identifikacijskih oznak, ki se uporabljajo za označevanje mesa prašičev v skladu z Uredbo (ES) št. 853/2004 Evropskega parlamenta in Sveta (8) ali Uredbo Komisije (ES) št. 2076/2005 (9).
Države članice, ki se odločijo za uporabo alternativne identifikacijske oznake, o tem obvestijo Komisijo v okviru Stalnega odbora za prehranjevalno verigo in zdravje živali;
(ii)
za namene iz točke (i) mora biti identifikacijska oznaka berljiva in neizbrisna, znaki pa enostavno berljivi in jasno prikazani. Identifikacijska oznaka mora imeti naslednjo obliko in vključevati naslednje oznake:
XY pomeni ustrezno oznako države iz točke 6 dela B oddelka I Priloge IIk Uredbi (ES) št. 853/2004.
1234 pomeni ustrezno številko odobritve obrata iz točke 7 dela B oddelka I Priloge II k Uredbi (ES) št. 853/2004.
2.
Doda se točka 5:
„5.
Če se prepovedi, opredeljene v točki 2(f), zaradi pojava novih primerov bolezni ohranijo dlje od 30 dni, in če posledično nastanejo težave pri oskrbi živali, lahko pristojni organ na podlagi obrazložene vloge lastnika, ter če je uradni veterinar potrdil dejstva, odobri odstranitev živali z gospodarstva, ki je v območju. Smiselno se uporablja točka 2(f) in (h).“
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 2008. Komisiji nemudoma predložijo besedila navedenih predpisov ter primerjalno razpredelnico med navedenimi predpisi in to direktivo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 21. februarja 2007

Labels: 0
6